เรื่องร้องเรียน: มีการจัดที่นั่ง คาดว่าจะเป็นที่นั่งพักของพนักงานในห้าง เพราะสังเกตุได้จากชุดยูนิฟอร์ม ของร้านที่อยู่ในห้างสรรพสินค้า และในจำนวนนั้นมีพนักงานจำนวนมาก”สูบบุหรี่”ทั้งไฟฟ้า และ บุหรี่ทั่วไป เกิดปัญหาควันและกลิ่นของบุหรี่ลอยไปไกล ส่งผลกระทบต่อสุขภาพปอด และสุขภาพโดยรวมกับลูกค้าและบุคคลทั้วไปที่มาใช้บริการลานจอดรถของห้าง และบางคนพอออกพ้นประตูห้างไม่ถึงก้าวก็เดินสูบบุหรี่ ตามทางบริเวณลานจอดรถไปถึงที่นั่งพัก ที่ทางห้างจัดไว้ให้ มีแบบนี้ ทุกชั้น เว้น ชั้นลานจอด และยังไม่รวมที่ไปยืนแอบสูบ และ สูบแบบโจ่งแจ้ง ขาดจิตสำนึกสาธารณะ ซึ่งจริงๆแล้ว”ผิด พรบ.สูบบุหรี่ ของประเทศไทย เรื่อง”ห้ามสูบบุหรี่ในอาคารทุกชนิด ไม้เว้นแม้กระทั่งลานจอดรถที่เป็นที่โล่งแจ้ง เพราะกลิ่นและควันของบุหรี่ ลอยไปไกลมาก รบกวนทาง กทม.ช่วยดำเนินการ ให้ถูกต้องตามกฏหมายด้วยค่ะ ปล.ยังไม่รวมลูกค้าที่ไปใช้บริการ บางท่านอีก ที่สูบบุหรี่ แบบไม่สนโลกค่ะ🙏🏻
การดำเนินการของเจ้าหน้าที่: สำนักงานเขตคันนายาว  โดยฝ่ายสิ่งแวดล้อมและสุขาภิบาล  ได้ตรวจสอบสถานที่ที่ถูกร้องเรียน  บริเวณลานจอเรถ ชั้น 2 ศูนย์การค้าเดอะพรอมานาด ขณะตรวจสอบพบ มีกระบะทรายและมีก้นบุหรี่  จากการสอบถามผู้ดูแลอาคาร แจ้งว่า จัดที่สำหรับให้พนักงานนั่งพักผ่อน และรับประทานอาหาร แต่มีพนักงานบางส่วน และลูกค้า มาสูบบุหรี่ บริเวณดังกล่าว ซึ่งทางศูนย์การค้าฯ จะแก้ไขปรับปรุง โดยจะนำกระบะทรายออก และติดป้ายห้ามสูบบุหรี่ เพื่อประชาสัมพันธ์ไม่ให้ลูกค้า และพนักงานในห้างมาสูบบุหรี่บริเวณดังกล่าว ทั้งนี้ เจ้าหน้าที่ได้กำชับให้ปฏิบัติตามพรบ.ควบคุมผลิตภัณฑ์ยาสูบ พ.ศ.2560 อย่างเคร่งครัด และจะติดตามตรวจสอบอย่างต่อเนื่องต่อไป
ความเห็นของผู้แจ้ง: ขอบคุณเจ้าหน้าที่ทุกท่านที่เล็งเห็นถึงจะความสำคัญของ ปอด และสุขภาพของลูกค้าและพนักงานทุกคน ที่มาใช้บริการที่นี่ ขอบคุณจากใจค่ะ 🙏🏻
พื้นที่: แขวงคันนายาว เขตคันนายาว กรุงเทพมหานคร